**Wax ku saabsan Ballanta Cusub**

**Waa maxay Rugaha Caafimaadka Takhasuska?**

Rugaha Caafimaadka takhasuska ayaa ah rugo caafimaad oo aad ka arki karto dhakhaatiir takhasus leh, xirfadlayaal caafimaadka taageera ama kalkaaliyeyaal caafimaad wax ku saabsan dhibaato caafimaad oo gaar ah. Waxaad ubaahan tahay soo-gudbin ka socota Dhakhtarkaaga Guud (GP) ama dhakhtarka qoyska, ama shaqaalaha kale ee daryeelka caafimaadka si aad u aragto dhakhtar takhasusle ah. Rugaha caafimaadka takhasuska waxaa sidoo kale loo yaqaannaa bukaan-socod eegtooyinka.

**Maxaa ku dhacaya ballanta rugta caafimaadka?**

Dhakhtar takhasus leh ah, xirfadle caafimaad ama kalkaaliye caafimaad ayaa kaala hadli doona caafimaadkaaga. Mararka qaarkood waxaad arki kartaa laba ama saddex xirfadle caafimaad. Waxay kaa qaadi karaan baaritaano adiga ah ama daaweyn kale. Waad cuni kartaa ama cabi kartaa ka hor ballantaada inaan kuu sheegno inaadan wax cunin ama cabin mooyee.

**Kawaran hadaanan imaan karin balanteyda?**

Fadlan noo sheeg sida ugu dhaqsaha badan **haddii aadan imaan karin**. Waad nagala soo xiriiri kartaa si aad u kansalgarayso ama aad u sameysato waqti ballan cusub. Waxaan siin karnaa waqti ballantaada qof kale oo imaan kara. Tani waxay naga caawineysaa inaan yareyno waqtiga sugitaanka ee qof walba. **Haddii aadan imaan laba ballan** oo aadan horay nooga sheegin, **ballan kale lagu siin maayo**. Waxaad u baahan doontaa soo-gudbin cusub.

**Sidee baan ugu diyaar garoobaa ballantayda?**

Waxaad qori kartaa wixii su'aalo ah ee aad rabto inaad weydiiso takhasuslahaaga. Waxaad kaloo keeni kartaa qoyskaaga ama saaxiibkaa ballankaada. Fadlan imow adoo diyaar ah maalinta ballantaada. Soo qaado liistada dawooyinkaaga, natiijooyinka baaritaannada iyo iskaanada la xiriira, iyo magaca iyo cinwaanka GP-gaaga.

**Kawaran haddii aan u baahdo taageero dheeraad ah?**

Fadlan noo sheeg haddii

* Adigu aad naafo tahay
* Aad u baahan tahay turjumaan ama taageero dhaqameed kale
* Aad u baahan tahay caawimaad xagga gaadiidka ah

**Kawaran haddii aan u baahdo turjumaan?**

Fadlan noo sheeg haddii aad u baahan tahay turjumaan oo waxaan kugu siin karnaa mid ballantaada. Mararka qaarkood waxaad u baahan kartaa inaad isticmaasho turjumaankA taleefanka. Wax kharash ah adiga kuuguma fadhiyo haddii aad haysato kaarka Medicare ee hadda jira.

**Miyaan u baahanahay inaan lacag ku bixiyo ballantayda?**

Bukaanka haysta kaarka Medicare hadda uma baahna inay lacag bixiyaan. Haddii aadan haysan Medicare Card ama aad tahay soo booqde dibadeed, fadlan noo sheeg maadaama aad u baahan tahay inaad bixiso lacagta ballantaada.

**Maxaa dhacaya balantayda kadib?**

Takhsuslahaaga ayaa kuu sheegi doona hadday mar kale ku arkayaan. Waxay kaala hadli doonaan waxa xiga ee dhici doona iyo waxaad u baahan tahay inaad sameyso.

Waxaan macluumaadkaaga ku saabsan daryeelkaaga la wadaagi doonnaa GP-gaaga iyo xirfadlayaal kale oo caafimaad oo ku lug leh daryeelkaaga